Document ID: 32011R0394

KOMISSION ASETUS (EU) N:o 394/2011,
annettu 20 päivänä huhtikuuta 2011,
niiden ilma-alusten käyttäjien luettelosta, jotka harjoittivat Euroopan parlamentin ja neuvoston direktiivin 2003/87/EY liitteessä I tarkoitettua ilmailutoimintaa 1 päivänä tammikuuta 2006 tai sen jälkeen, ja hallinnoivan jäsenvaltion yksilöimisestä kunkin ilma-aluksen käyttäjän osalta siltä osin kuin kyseessä on unionin päästökauppajärjestelmän laajentaminen koskemaan ETA/EFTA-maita annetun asetuksen (EY) N:o 748/2009 muuttamisesta
(ETA:n kannalta merkityksellinen teksti)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon kasvihuonekaasujen päästöoikeuksien kaupan järjestelmän toteuttamisesta yhteisössä ja neuvoston direktiivin 96/61/EY muuttamisesta 13 päivänä lokakuuta 2003 annetun Euroopan parlamentin ja neuvoston direktiivin 2003/87/EY (1) ja erityisesti sen 18 a artiklan 3 kohdan a alakohdan,
sekä katsoo seuraavaa:
(1)
Euroopan parlamentin ja neuvoston direktiivillä 2008/101/EY (2) muutettiin direktiiviä 2003/87/EY ilmailutoiminnan sisällyttämiseksi Euroopan unionin kasvihuonekaasujen päästöoikeuksien kaupan järjestelmään.
(2)
Komission asetuksessa (EY) N:o 748/2009 (3) vahvistetaan luettelo ilma-alusten käyttäjistä, jotka harjoittivat direktiivin 2003/87/EY liitteessä I tarkoitettua ilmailutoimintaa 1 päivänä tammikuuta 2006 tai sen jälkeen.
(3)
Luettelon tarkoituksena on keventää ilma-alusten käyttäjien hallinnollista taakkaa antamalla tietoa siitä, mikä jäsenvaltio hallinnoi kutakin ilma-aluksen käyttäjää.
(4)
Kuuluminen unionin päästökauppajärjestelmään perustuu direktiivin 2003/87/EY liitteessä I tarkoitetun ilmailutoiminnan harjoittamisen piiriin eikä riipu siitä, mainitaanko ilma-aluksen käyttäjä komission direktiivin 18 a artiklan 3 kohdan perusteella vahvistamassa luettelossa.
(5)
Päätöksen 2007/589/EY muuttamisesta ilmailutoiminnan päästöjen ja tonnikilometritietojen tarkkailua ja raportointia koskevien ohjeiden lisäämiseksi 16 päivänä huhtikuuta 2009 tehty komission päätös 2009/339/EY (4) sisällytettiin Euroopan talousalueesta tehtyyn sopimukseen 4 päivänä joulukuuta 2009 ETA-sopimuksen liitteen XX (Ympäristö) muuttamisesta tehdyllä päätöksellä N:o 148/2009 (5). Tavoitteena oli varmistaa, että ETA/EFTA-maiden sisäistä, ETA/EFTA-maiden välistä tai ETA/EFTA-maiden ja ETA-alueen ulkopuolisten kolmansien maiden välistä ilmailutoimintaa harjoittavia ilma-alusten käyttäjiä aletaan seurata hyvissä ajoin.
(6)
Direktiivi 2008/101/EY sisällytettiin Euroopan talousalueesta tehtyyn sopimukseen ETA-sopimuksen liitteen XX (Ympäristö) muuttamisesta 1 päivänä huhtikuuta 2011 tehdyllä ETA:n sekakomitean päätöksellä N:o 6/2011 (6).
(7)
Unionin päästökauppajärjestelmän ilmailusäännösten laajentaminen koskemaan ETA/EFTA-maita tarkoittaa sitä, että direktiivin 2003/87/EY 18 a artiklan 1 kohdan mukaiset perusteet, joita sovelletaan määritettäessä ilma-aluksen käyttäjää hallinnoivaa jäsenvaltiota, on otettava huomioon. Sen vuoksi tietyt ilma-alusten käyttäjät olisi siirrettävä ETA/EFTA-maiden hallinnoitaviksi.
(8)
Sen vuoksi asetusta (EY) N:o 748/2009 olisi muutettava,
ON HYVÄKSYNYT TÄMÄN ASETUKSEN:
1 artikla
Korvataan asetuksen (EY) N:o 748/2009 liite tämän asetuksen liitteellä.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä huhtikuuta 2011.

Labels: 8
3
18
20